Source: https://ziaruldeinvestigatii.ro/blog/posts/noul-presedinte-al-csm-este-judecatoarea-lia-savonea-o-apropiata-a-partidului-condus-de-liviu-dragnea
Timestamp: 2019-02-21 05:58:08+00:00

Document:
Noul președinte al CSM este judecătoarea Lia Savonea - Ziarul de investigaţii
Noul președinte al CSM este judecătoarea Lia Savonea, o apropiată a partidului condus de Liviu Dragnea
Plenul CSM a ales miercuri noua conducere a instituţiei, judecătoarea Lia Savonea fiind desemnată preşedinte, iar procurorul Nicolae Solomon - vicepreşedinte .Preşedintele Klaus Iohannis a comentat, la începutul şedinţei CSM absenţa ministrului Justiţiei Tudorel Toader de la şedinţa plenului Consiliului Superior al Magistraturii în care urma să fie aleasă noua conducere a Consiliului, afirmând că acesta "are altă treabă" decât să onoreze bilanţul instituţiei. El le-a spus membrilor CSM că în 2018 românii le-au fost alături în apărarea independenţei justiţiei şi vor avea, cu siguranţă, în viitor, un aliat în fiecare cetăţean care îşi doreşte un viitor mai bun la baza căruia nu poate sta nimic altceva decât o justiţie independentă. Iohannis a spus că Justiţia independentă este cea mai importantă redută împotriva arbitrariului puterii, iar CSM trebuie să acţioneze împotriva atacurilor la independenţa magistraţilor indiferent de unde vin. "Vă reasigur de sprijinul meu necondiţionat", a promis şeful statului. După discurs, preşedintele a plecat de la şedinţă.
Lia Savonea a fost preşedinte al Curţii de Apel Bucureşti. Absolventă a Facultăţii de Drept din cadrul Universităţii Bucureşti – promoţia 1996, şi-a început activitatea la Judecătoria Sectorului 6 Bucureşti, în acelaşi an, unde a exercitat şi activităţi manageriale, în calitate de preşedinte al acestei instanţe, din anul 2001 până în anul 2003, când a promovat la Tribunalului Bucureşti – Secţia I penală, secţie, pe care, de asemenea, a condus-o.
În toată perioada ulterioară anului 2003, a desfăşurat activitate de judecată exclusiv în materie penală. Din anul 2009, a ocupat funcţia de vicepreşedinte al instanţei, în perioada 2010-2011, preşedinte cu delegaţie, al Curţii de Apel Bucureşti, iar, începând cu anul 2012, a ocupat funcţia de preşedinte.
« Adriean Videanu și Sorin Op... Administrație Ecaterina Andronescu spune ... »

References: CSM 
 CSM 
 CSM 
 CSM 
 CSM 
 CSM